A bolomaga ye una hierba de tallos duros que gosa arribar a fer uns 80 centimetros d'alto, anque a mayoría d'eixemplars se troban entre ixa altaria y uns 25 u 30 cm nomás. As fuellas son composadas, siempre con 3 foliolos con a ladera lobulada y superficie pilosa. En os eixemplars más viellos u que han recibiu más sol, os tallos a sobén fan punchas protectoras que guardan as fuellas contra os herbivoros.